Document ID: 31993R3348

KOMISSION ASETUS (EY) N:o 3348/93,
annettu 6 päivänä joulukuuta 1993,
asetuksen (ETY) N:o 1445/93 muuttamisesta hedelmä- ja vihannesalalla sovellettavien määräytymisperusteiden osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisessä maatalouspolitiikassa sovellettavista laskentayksiköstä ja muuntokursseista 28 päivänä joulukuuta 1992 annetun neuvoston asetuksen (ETY) N:o 3813/92(1) ja erityisesti sen 6 artiklan 2 kohdan,
sekä katsoo, että
tiettyjä maataloustuotteita koskevista erityistoimenpiteistä Aigeianmeren pienten saarien hyväksi 19 päivänä heinäkuuta 1993 annetun neuvoston asetuksen (ETY) N:o 2019/93(2) 7 artiklassa otetaan käyttöön tuki hedelmä-, vihannes- ja kukka-alan aloiteohjelmien toteuttamiseksi ja vahvistetaan sen enimmäismäärä ecuina; tätä tukea maksetaan vuosittain enintään kolmen vuoden ajan; tämän tuen soveltamista koskevat yksityiskohtaiset säännöt vahvistetaan komission asetuksessa (EY) N:o 3252/93(3); kyseisissä yksityiskohtaisissa säännöissä määrätään erityisesti, että tukihakemukset on jätettävä vuosittain ennen asianomaisten jäsenvaltioiden toimivaltaisten viranomaisten vahvistamaa määräpäivää; tämän tuen enimmäismäärään sovellettavan maatalouden muuntokurssin määräytymisperusteen olisi näin ollen oltava vuosittain aloiteohjelman toteuttamisvuoden tammikuun 1 päivä; komission asetusta (ETY) N:o 1445/93(4) olisi täydennettävä vastaavasti, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetukseen (ETY) N:o 1445/93 12 a artikla seuraavasti:
"12 a artikla
Asetuksen (ETY) N:o 2019/93 7 artiklassa tarkoitettuun tukeen sovellettavaan maatalouden muuntokurssin määräytymisperuste on aloiteohjelman meneillään olevan toteuttamisvuoden tammikuun 1 päivä."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 6 päivänä joulukuuta 1993.

Labels: 17
6